jkorsvik/nowiki_second_scrape_merged huggingface dataset:
Kulturcompagniet

Kulturcompagniet er en norsk stiftelse som har som formål å fremme kulturlivet på Sør-Helgeland generelt, og i Brønnøy spesielt, gjennom å virke som et forum for samarbeid og utveksling av kompetanse mellom de forskjellige aktører i det lokale kulturliv.
Kulturcompagniet skal blant annet støtte opp om musikk og kulturarrangementer i lokalmiljøet, arrangere konserter med lokale og (inter)nasjonale artister, videreføre Rootsfestivalen i Brønnøysund, bygge nettverk mellom ulike kulturaktører og bidra til å bygge opp et bredt og rikt kulturliv i regionen.


== Arrangementer ==
Rootsfestivalen i Brønnøysund er Kulturcompagniets største årlige satsing og har blitt Sør-Helgelands viktigste årlige kulturarrangement.


== Eksterne lenker ==
Rootsfestivalen
Kristian Rambjør

Kristian Rambjør (født 24. februar 1938, død 4. februar 2015) var en norsk forretningsmann som har hatt flere lederstillinger. Han var visekonsernsjef i Akergruppen på 1980-tallet, administrerende direktør i Den norske Creditbank fra 1988, viseadministrerende direktør i Den norske Bank i 1990 og administrerende direktør i NSB fra 1990 til han måtte gå i 1995. Han fikk en gyllen fallskjerm på 2,8 millioner da han sluttet i NSB. Han arbeidet siden som konsulent og rådgiver. Rambjør var også aktiv politiker for Høyre og leder av Tjøme kirkelige fellesråd.
Rambjør begynte som platearbeider ved Akers mekaniske verksted. Han ble senere utdannet skipsingeniør i Bergen.


== Referanser ==


== Eksterne lenker ==
Kristian Rambjør fyller 70 – Lokalavisen Øyene
Vorsma

Vorsma (russisk: Ворсма) er en by i Nizjnij Novgorod oblast i Russland. Byen ligger ved elva Kisjma (ei sideelv til Oka), rundt 60 km sørvest for Nizjnij Novgorod.  Innbyggertall: 12 629 (folketelling 2002), 13 648 (folketelling 1989).
Landsbyen Vorsma ble først nevnt på 1500-tallet. Den fikk innvilget bystatus i 1955.


== Referanser ==
Turnham Green undergrunnsstasjon

Turnham Green undergrunnsstasjon er en stasjon i Londons undergrunnsbane. Den betjenes av District- og Piccadilly-linjene, men tog på sistnevnte linje stopper kun tidlig om morgenen og sent på kvelden, og passerer uten stopp resten av dagen. Piccadilly-linjen passerer også de neste to stasjonene østover uten stopp (Stamford Brook og Ravenscourt Park).
Stasjonen ligger på grensen mellom kollektivsonene 2 og 3, på østsiden av Chiswick Common.


== Eksterne lenker ==
Turnham Green Underground Station Transport for London (Engelsk)
Vyksa

Vyksa (russisk: Выкса) er en by i Nizjnij Novgorod oblast i Russland. Byen ligger ved elva Oka, rundt 160 km sørvest for Nizjnij Novgorod (veiavstand 186 km).  Innbyggertall: 61 657 (folketelling 2002), 61 149 (folketelling 1989) og 53 219 innbyggere (2018) og dekker et areal på .
Bosetningen ble grunnlagt i 1767. Bystatus ble gitt i 1934.


== Referanser ==


== Eksterne lenker ==
Offisielt nettsted 
(en) Vyksa – kategori av bilder, video eller lyd på Commons 
Vyksa Stålverk
Claude Auclair

Claude Auclair (født 1. mai 1943 i Vendée i Frankrike, død 20. januar 1990) var en fransk tegneserieskaper.
Etter kunststudier ble Auclair teatermaler. På 1960-tallet illustrerte han franske Science fiction-magasiner og bøker.
Han ble engasjert av det kjente tegneseriebladet Pilote, hvor han tegnet serien Jason Muller. Senere arbeidet han for Le Journal de Tintin, hvor han først tegnet Catriona McKilligan (forfatter Jacques Acar). Deretter skrev og tegnet han det som skulle bli hans hovedverk, den post-apokalyptiske serien Simon de Fleuve (Simon fra floden). Serien er både en dystopi og en romantisk tilbake til naturen-fantasi lagt til den første tiden etter det teknologiske vestlige samfunnets sammenbrudd. Mot slutten av 1970-tallet flyttet Auclair til tegneseriebladet A Suivre, hvor han blant annet produserte tegneserieromanen Bran Ruz bygd over bretonske sagn og historie.
Auclair døde i 1990, bare 46 år gammel.


== Referanser ==


== Eksterne lenker ==
Kort biografi/bibliografi hos lambiek.net
Zavolzje

Zavolzje (russisk: Заволжье) er en by i Nizjnij Novgorod oblast i Russland. Byen ligger ved Volga høyre bredd, vis-à-vis Gorodets. Innbyggertall: 42 900 (est. 2005), 43 971 (folketelling 2002).
Zavolzje ble bygget på 1950-tallet samtidig med byggingen av Gorkij vannkraftverk (nå Nizjnij Novgorod vannkraftverk), og fikk innvilget bystatus i 1964.
Byen er endepunkt for den elektriske jernbanelinjen fra Nizjnij Novgorod.


== Referanser ==


== Eksterne lenker ==
Offisielt nettsted 
(en) Zavolzhye, Nizhny Novgorod Oblast – kategori av bilder, video eller lyd på Commons
Sjúrður

For mannsnavnet Sjúrður, se SjurdSjúrður (eller Sigurd), var rundt år 1300 lagmann på Shetland og regnes også i offisiell lagtingshistorie som en sannsynlig lagmann på FærøyeneSjúrður var sammen med Biskop Erlendur forfatter av Fårebrevet (færøysk: Seyðabrævið) i 1298 – et dokument med landbruksbestemmelser for Færøyene og Færøyenes eldste dokument.


== Referanser ==
Sergej Avdejev

Sergej Vasiljevitj Avdejev (russisk: Сергей Васильевич Авдеев, født 1. januar 1956 i Tsjapajevsk i Samara oblast (tidligere Kujbysjev oblast) i Den russiske føderative sovjetrepublikk) er en russisk tidligere kosmonaut.
Avdejev ble ferdigutdannet ved Moskvas fysikk-ingeniør-institutt i 1979 som ingeniør-fysiker. Fra 1979 til 1987 arbeidet han som ingeniør for RKK Energia, som er et selskap som utvikler romskip. Derfra ble han utvalgt til å være kosmonaut den 26. mars 1987. Hans grunnleggende trening som kosmonaut foregikk fra desember 1987 til juli 1989. Han trakk seg tilbake som kosmonaut den 14. februar 2003.Avdejev har i 1993, 1995 og 1998 fløyet ut i rommet og har i alt vært i omløp rundt Jorden i 747,59 dager, hvor han har oppholdt seg på romstasjonen Mir. Han har reist hele 11 968 ganger rundt Jorden, som er omtrent 515 000 000 kilometer. I august 2005 ble denne rekorden overgått av Sergej Krikaljov. Avdejev har deretter vært på romvandring i sammenlagt 42 timer og 2 minutter.


== Referanser ==


== Eksterne lenker ==
(en) Sergey Avdeev – kategori av bilder, video eller lyd på Commons
Símun

For mannsnavnet, se Símun (navn)Símun (eller Simon), var rundt år 1350 lagmann på Færøyene


== Litteratur ==
G. V. C. Young: Færøerne – fra vikingetiden til reformationen. København 1982. s. 88
Dagfinnur Halvdanarson

Dagfinnur Halvdanarson (eller Dagfinn Halfdansson), var rundt år 1400 lagmann på Færøyene


== Litteratur ==
G. V. C. Young: Færøerne – fra vikingetiden til reformationen. København 1982. s. 88
Haraldur Kálvsson

Haraldur Kálvsson (eller Harald Kalvsson), var fra år 1412 lagmann på Færøyene.


== Litteratur ==
G. V. C. Young: Færøerne – fra vikingetiden til reformationen. København 1982. s. 88
Johannes West

Johannes West (født 1782, død 1835) var Danmarks inspektør for Nordgrønland. 
Han overtok inspektørposten for Nordgrønland i 1817 etter Peter Motzfeldt, selv om Frederik Diderik Sechmann Fleischer hadde fungert for Motzfeldt i de siste to årene av hans virke, og av mange var sett på som en naturlig arvtaker. 


== Kilder ==
Slægten Peter Lund fra Godthåb, Grønland
Worldstatesmen.org
Gorbatov

Gorbatov (russisk: Горба́тов) er en by i Nizjnij Novgorod oblast i Russland. Byen ligger ved elva Oka, rundt 60 km vest for Nizjnij Novgorod.
Gorbatovs kjente historie starter i 1565. I 1779 ble landsbyen Gorbatovo slått sammen med slobodaen Mesjtsjerskaja, og dannet byen Gorbatov.


== Demografi ==
Befolkningsutvikling:


== Referanser ==


== Eksterne lenker ==
(en) Gorbatov – kategori av bilder, video eller lyd på Commons
Roald (færøysk lagmann)

Roald var rundt år 1450 lagmann på Færøyene.
Lite er kjent om Roald bortsett fra at han var bonde i Dalur, og at han muligens stammet fra Shetland.
I G.V.C. Youngs standardverk Færøerne – fra vikingetiden til reformationen, blir ikke Roald nevnt. I Lagtingets offisielle liste over lagmenn, er han derimot inntatt.


== Referanser ==
Jørundur Skógdrívsson

Jørundur Skógdrívsson (eller Jørund Skogdrivsson), var fra 1479 til 1524 lagmann på Færøyene.


== Litteratur ==
Løgtingið 150 – Hátíðarrit. Tórshavn 2002, Bind 2, S. 366. (Avsnitt Føroya løgmenn fram til 1816) (PDF-Download Arkivert 4. januar 2014 hos Wayback Machine.)
Knjaginino

Knjaginino (russisk: Княгинино) er en by i Nizjnij Novgorod oblast i Russland. Den ligger rundt 85 km sørøst for Nizjnij Novgorod (veiavstand 107 km). Innbyggertall: 6 600 (2007 est.), 6 838 (folketelling 2002), 6 400 (folketelling 1989).
Knjaginino nevnes første gang i 1552 i Ivan den grusommes testamente. I 1779 fikk Knjaginino innvilget byrettigheter, men i 1926 ble den igjen en landkommune. Knjaginino fikk i 1968 status som bymessig bosetning, og i 1998 fikk byen tilbake sin bystatus.


== Referanser ==


== Eksterne lenker ==
Knjaginino på MojGorod (russisk)
Tórmóður Sigurðsson

Tórmóður Sigurðsson (eller Tormod Sigurdsson; død 1531) var fra 1524 til 1531 lagmann på Færøyene.


== Litteratur ==
G.V.C. Youngs standardverk Færøerne – fra vikingetiden til reformationen, 1982
Løgtingið 150 – Hátíðarrit. Tórshavn 2002, Bind 2, S. 366. (Avsnitt Føroya løgmenn fram til 1816) (PDF-Download Arkivert 17. juli 2012 hos Wayback Machine.)
Perevoz

Perevoz (russisk: Перево́з) er en by i Nizjnij Novgorod oblast i Russland. Byen ligger ved elva Pjana, rundt 120 km sørøst for Nizjnij Novgorod.
Perevoz fikk bystatus i 2000.


== Demografi ==
Befolkningsutvikling:


== Referanser ==


== Eksterne lenker ==
(en) Perevoz, Nizhny Novgorod Oblast – kategori av bilder, video eller lyd på Commons
Pavlovo

Pavlovo (russisk: Па́влово), også kalt Pavlovo-na-Oke (russisk: Па́влово-на-Оке́) er en by i Nizjnij Novgorod oblast i Russland. Byen ligger ved elva Oka, rundt 70 km sørvest for Nizjnij Novgorod. Innbyggertall: 64 814 (folketelling 2002).
Pavlovo har vært kjent siden 1600-tallet som en landsby tilhørende den russiske tsar. På 1700-tallet utviklet den seg til en rik håndverks- og handelsbosetning. I 1919 fikk Pavlovo innvilget bystatus.
Pavlovo har en lang tradisjon innen metall- og mekanisk industri. En av de største virksomhetene i byen er bussfabrikken PAZ.


== Referanser ==


== Eksterne lenker ==
(ru) Offisielt nettsted 
(en) Pavlovo, Nizhny Novgorod Oblast – kategori av bilder, video eller lyd på Commons 
(ru) Pavlovo-na-Oke Online
Navasjino

Navasjino (russisk: Навашино) er en by i Nizjnij Novgorod oblast i Russland. Byen ligger ved elva Oka, rundt 150 km sørvest for Nizjnij Novgorod.
Byen ble grunnlagt i 1957 ved en sammenslåing av de to bosetningene Mordovsjtsjikovo (russisk: Мордовщиково) og Lipnja (russisk: Липня), og den nye byen ble oppkalt etter den nærliggende jernbanestasjonen Navasjino.


== Demografi ==
Befolkningsutvikling:


== Referanser ==


== Eksterne lenker ==
Offisielt nettsted 
(en) Navashino – kategori av bilder, video eller lyd på Commons
Lyskovo

Lyskovo (russisk: Лысково) er en by i Nizjnij Novgorod oblast i Russland. Byen ligger på sørsiden av Volga, rundt 75 km sørøst for Nizjnij Novgorod. Innbyggertall: 23 901 (folketelling 2002), 25 029 (folketelling 1989).
Bosetningen Lyskovo ble første gang nevnt i 1410. Den fikk bystatus i 1925.
Byen ligger ved motorveien M7 mellom (Nizjnij Novgorod og Kazan). Lyskovo har ikke jernbaneforbindelse. En ferge knytter byen til byen Makarjevo og det berømte Makarjevklosteret på nordsiden av Volga.


== Eksterne lenker ==
Offisielt nettsted 
(en) Lyskovo – kategori av bilder, video eller lyd på Commons
Glenn Christer Jensen

Glenn Christer Jensen (født 27. august 1987 i Oslo) er en norsk markedssjef i Vålerenga Hockey og tidligere ishockeymålvakt. Han spilte sist for Vålerenga Hockey.


== Spillerkarriere ==
Moderklubben til Jensen var Manglerud. Jensen spilte deretter i Vålerenga fra 2006 til 2008. Sesongen 2007/2008 spilte han i Furuset Ishockey. Sesongen 2009/2010 ble Jensen andremålvakt  i Sarpsborg-klubben Sparta Warriors; Phil Osaer var førstemålvakt. Jensen fikk sparken av Sjur Robert Nilsen i Sparta etter en Oslo-tur med Phil Osaer.
Jensen var tilbake som andremålvakt i Vålerenga fra 2010 til 2016. Han la deretter opp som spiller i toppligaen og ble markedssjef i VIF-hockey. Per 2020 spiller han i 4. divisjon i Jar Hockey, som utespiller.


== Klubber ==
2003–2005 Manglerud Star Yngre og Eldre Junior
2005–2006 Manglerud Star i UPC-ligaen
2006–2008 Vålerenga og Vålerenga 2
2008–2009 Furuset
2009–2010 Sparta og Sparta 2
2010–2012 Vålerenga 2
2013–2016 Vålerenga
2016– Jar Hockey


== TV-opptredener ==
Glenn Jensen deltok i sesong 12 av TV-programmet Skal vi danse, og har også medvirket i reality-seriene Kjendis søker kjæreste og iskrigerne.


== Referanser ==


== Eksterne lenker ==
(en) Glenn Christer Jensen – Eurohockey.com 
(en) Glenn Christer Jensen – Eliteprospects.com 
(en) Glenn Christer Jensen på Internet Movie Database 
(no) Intervju hos Hamar Arbeiderblad
Lukojanov

Lukojanov (russisk: Лукоя́нов) er en by i Nizjnij Novgorod oblast i Russland. Byen ligger ved elva Tjosja, rundt 150 km sør for Nizjnij Novgorod. Innbyggertall: 12 856 (folketelling 2002), 12 276 (folketelling 1989).
Bosetningen ble grunnlagt på 1500-tallet og fikk innvilget bystatus i 1779.


== Referanser ==


== Eksterne lenker ==
Offisielt nettsted 
(en) Lukoyanov – kategori av bilder, video eller lyd på Commons
Kulebaki

Kulebaki (russisk: Кулебаки) er en by i Nizjnij Novgorod oblast i Russland. Byen ligger rundt 140 km sørvest for Nizjnij Novgorod. Innbyggertall: 39 072 (folketelling 2002), 45 727 (folketelling 1989).
Landsbyen Kulebaki ble første gang nevnt i 1719. Bystatus ble innvilget i 1932. 


== Referanser ==


== Eksterne lenker ==
Offisielt nettsted 
Offisielt nettsted 
(en) Kulebaki – kategori av bilder, video eller lyd på Commons
Hanska

Hanska er en by i Brown County i delstaten Minnesota i USA, om lag 100 miles sørvest for Minneapolis. Byen hadde innbyggere ved folketellingen i 2010.   Hanska feiret 100 år i 2001. Byen har en god infrastruktur med offentlig vann og kloakk og fast dekke i alle gater. Lokalavisen heter Hanska Herald.
54,5% av innbyggerne oppgir at de har tysk avstamming, mens 37,5% oppgir at de har norsk avstamning. Derfor feirer man 17. mai med en stor parade, og hvert år tar byen imot flere grupper med turister fra Norge. Arven fra Norge markeres også på andre måter, blant annet har man et rosemalt vanntårn, og man har også bygget et stabbur i byen.


== Referanser ==


== Eksterne lenker ==
City of Hanska - Offisielt nettsted, besøkt 27. juli 2015
Demanding Treasure

Demanding Treasure er et norsk rockeband fra Tønsberg i Vestfold.
Bandet har eksperimentert med elektroniske instrumenter fra 1984. Gruppenavnet tok de i 1987, da de også ga ut sin første plate. Deres siste CD kom ut i 1999. Deres konsertdebut fant sted i desember 1988.


== Bandmedlemmer ==
Glenn U. Halvorsen – Synth, trommer, bass og gitar
Knut O. Hansen – Synth, trommeprogrammering, gitar og vokalKnutson og Glenn Halvorsen har komponert musikken og skrevet alle tekstene.
Musikere som har medvirket i bandet:

Hege Austheim var vokalist fra 1988 til 1994
Petter Braar var gitarist fra 1992-1994.
Andreas Gundersen var gitarist i 1999
Karl H. Lundh var keyboardist i 1999


== Historie ==
Bandet startet opp i 1984 med bass, trommer, synth og vokal. Snart ble medlemmer skiftet ut og bandet valgte et mer rendyrket elektronisk lydbilde. I årene 1984 til 1987 var Glenn Halvorsen og Knutson opptatt av å finne sin egen stil. Den ble presentert i 1987 på Tales of No Love. Her spilte Glenn også gitar.
Like etter utgivelsen ble bandet supplert med Hege Austheim, og tredje juledag i 1988 sto bandet på scenen for aller første gang. I 1991 ga bandet ut to utgivelser. This is the Way var en utgivelse der bandet igjen besto av de to faste medlemmene. The Fatal Message kom ut som den første instrumentalutgivelsen som ble fulgt opp av Alteration i 1993. 
På vinteren 1994 var bandet i en kort fase et band med tradisjonell oppsetning med bass, trommer, gitar, synth og vokal. Dette ble avsluttet og bandet har siden den gangen ikke brukt akustiske trommer og bassgitar.
I 1995 kom de ut på en samle-cd på P.A.R. sammen med andre band (blant andre  Folk & Røvere). De ble med på oppfølgeren fra dette plateselskapet i 1997 med låten «Universal Beauty». Denne ble det laget musikkvideo til samme året. På disse to utgivelsene var Hege Austheim vokalisten.
I 1999 kom den foreløpige siste CD-en. Den fikk tittelen Inside of My Temple. På denne figurerte gitaristen Andreas Gundersen.


== Diskografi ==
Tales of No Love, 1987
This is the Way, 1991
The Fatal Message, 1991
Alteration, 1993
Above the Sea, 1995
Universal Beauty, 1996
Inside of My Temple, 1999


== Inspirasjonskilder ==
Demanding Treasures musikk var fra første stund preget av Depeche Mode og Kraftwerk. I tillegg til disse to elektroniske bandene, var Demanding også influert av David Sylvian og gruppen Japan. Disse artistene inspirerte bandet og preget lydbildet deres. Demanding Treasure har vært gjennom flere faser rent stilmessig. De startet opp med en ganske rendyrket synth-pop til ambient og til slutt har de havnet i et mer moderne elektronisk landskap. Demandig har allitd vært kjent for sitt analoge synth-lydbilde.


== Eksterne lenker ==
Bandets hjemmeside
Bandets blogg
Søværnet

Søværnet er den marine delen av Danmarks forsvar. Det kalles også Flåden, Marinen eller Kongelige danske marine.


== Ansvarsområder ==
Søværnet har ansvaret for forsvar av de danske, grønlandske og færøyske områdene, samt for deltagelse med marine enheter i internasjonale oppdrag. Dessuten har Søværnet ansvar for farvannsovervåkning, sjøredning, isbryting, forurensningsbekjempelse på havet m.m.
Ansvaret for de forsvarsmessige opgaver m.m. i Grønland og Færøyene ligger hos Arktisk Kommando, som er direkte underlagt Forsvarskommandoen, og er altså ikke underlagt Søværnet.


== Søværnets oppbygging ==

Søværnet styres av Marinestaben (MST), som ledes av kontreadmiral Frank Trojahn. En rekke myndigheder og enheder er underlagt MST:
Tre eskadrer; 1., 2. og 3. eskadre
To orlogsstasjoner; Korsør og Frederikshavn samt et antall marinestasjoner
Søværnets Frømandskorps
Søværnets skolestruktur med tre hovedskoler og fem spesialskoler
Søværnets Taktiske Stab (STS)


== Referanser ==


== Eksterne lenker ==
Offisielt nettsted 
(en) Royal Danish Navy – kategori av bilder, video eller lyd på Commons
Iolanda Balaș

Iolanda Balaș (også skrevet Jolanda Balaș og Jolán Balázs) (født 12. desember 1936 i Timișoara, død 11. mars 2016 i București) var en rumensk friidrettsutøver. Hun konkurrerte i høydehopp, og ble to ganger olympisk mester.
Balaș vant høyde under OL i Roma i 1960 og i Tokyo i 1964. Videre ble hun europamester i Stockholm i 1958 og i Beograd i 1962.
Hun flyttet verdensrekorden i høydehopp 13 ganger, var rekordholder fra 1958 til 1971, med 1,91 meter fra 1961 som beste resultat.


== OL-medaljer ==
1960  Roma  -  Gull i friidrett, høydehopp damer  Romania
1964  Tokyo  -  Gull i friidrett, høydehopp damer  Romania


== Referanser ==


== Eksterne lenker ==
(de) Iolanda Balaș – Munzinger Sportsarchiv 
(en) Iolanda Balaș – Olympics.com 
(en) Iolanda Balaș – Olympic.org 
(en) Iolanda Balaș – Olympedia 
(en) Iolanda Balaș – Sports-Reference (OL-resultater – arkivert) 
(ro) Iolanda Balaș – Romanias olympiske komité 
(en) Iolanda Balaș – World Athletics 
(en) Iolanda Balaș – Track and Field Statistics 
Ungarsk side med bilde av Balaș på vei over 1,85 under OL i Roma
Carl Peter Holböll

Carl Peter Holböll (1795–1856) var en offiser i den danske marinen.
Holböll var inspektør for Nordgrønland 1825–1828, og senere inspektør for Sydgrønland (1828–1856). Da han hadde denne stillingen ble han interessert i naturhistorie. Han beskrev polarsisiken (Carduelis hornemanni), som han navnga for den danske botanikeren Jens Wilken Hornemann. En stund bar jaktfalken og gråstrupedykkeren hans navn. Omklassifisering satte nye krav til navngiving, dermed falt navnet hans bort. 
Holböll var også botaniker og entomolog.


== Arbeider ==
Ornithologiske Biddrag til den grønlandske Fauna. Naturhistorisk Tidsskrift 4: 361-457.(1843)


== Referanser ==


== Kilder ==
Biografisk Appendiks til The Dictionary of American Bird Names, Revised Edition, av Ernest A. Choate, The Harvard Common Press, 1985.
Henriksen, K. L. 1926: [Holboll, C. P.] Ent. Meddel. 15(5) 195, Portr.
Mihaly Szalai

Mihaly Szalai er en tidligere ungarsk skihopper. Han deltok i verdenscupen mellom 1985 og 1987. Han fikk imidlertid aldri den store suksessen, og hoppet for det meste i Kontinentalcupen, som er nivået under verdenscupen.


== Eksterne lenker ==
(en) Mihaly Szalai – FIS (skihopping)
Einar Joys

Einar James Joys (født 15. desember 1933, død 11. mars 2022) var en norsk advokat og forretningsmann.Han var administrerende direktør for Vinmonopolet fra 1987, administrerende direktør for Den Norske Amerikalinje (NAL), administrerende direktør i Det Norske Oljeselskap og administrerende direktør i handelsfirmaet Anthon B Nilsen (1994–2000). Han var styremedlem i Anthon B Nilsen fra 1990 og styreleder 2000–2004. Han var styreformann i Administrativt forskningsfond (AFF) 1992–1993 og var styreformann i importfirmaet Scandinavian Beverage Group.
Joys satte i gang omstilling av Vinmonopolets detaljistledd blant annet med såkalte spesialbutikker og tok også initiativet til såkalt kunstnervin.


== Referanser ==
Jiři Mazoch

Jiří Mazoch (født 2. januar 1990) er en tsjekkisk skihopper. Han debuterte i verdenscupen i Lahtis i Finland. Han var blant de beste under trening og i kvalifiseringen, men endte på en skuffende 27.-plass, etter å ha hoppet dårlig i andre omgang.
Han er bror til Jan Mazoch og barnebarn til Jiří Raška, begge skihoppere.


== Referanser ==


== Eksterne lenker ==
(en) Jiři Mazoch – FIS (skihopping)
Asker batteri

Asker NIKE batteri var ett av fire luftvernsanlegg rundt Oslo som var basert på rakettsystemet NIKE og utgjorde NIKE bataljonen i Norge. Anlegget kalles også Rustan leir og ligger øst for innsjøen Store Sandungen i Vestmarka i Asker.
Området ble disponert av bataljonen fra 1957, byggingen av anlegget startet i 1958 og ble operativt i 1960. Nedleggelsen skjedde i 1990.
Forlegningen (A-området) 59°52′40″N 10°22′40″Ø var plassert omtrent én kilometer nordvest for utskytningsområdet (B-området) 59°52′21″N 10°23′16″Ø, som lå ved det tidligere gårdsbruket Øvre Rustan. Både våningshuset og låven til gårdsbruket var en del av missilanlegget. De fleste bygningstypene er fortsatt intakte, blant annet de tre utskytningsseksjonene, selv om alt av det tekniske utstyret er fjernet. 
Radarområdet (C-området) var plassert ved Hagahogget 59°51′26″N 10°22′44″Ø på Bergsåsen i Asker, omtrent 450 meter over havet. Noen av installasjonene i C-området finnes fortsatt, blant annet en radom fra 1970 med interiør (denne er nå fjernet) og en bunker med ABC-sluse. Senere har Telenor benyttet området til antenner.  
Bygningene i B- og C-området ble fredet ved forskrift 6. mai 2004.  
Det mer enn 100 mål store forlegningsområdet ble etter nedleggelsen og fram til 2004 disponert av Stor-Oslo Heimevernsdistrikt (HV-02). I 2007 ble utskytningsområdet solgt til Løvenskiold Skog. Forlegningsdelen ble solgt allerede i 1998.


== Eksterne lenker ==
«Asker batteri». Kulturminnesøk. Riksantikvaren – Direktoratet for kulturminneforvaltning. 
Asker NIKE-batteri Forsvarsbygg